b"\n_START_ARTICLE_\nVu\xc4\x8dja vas\n_START_SECTION_\nPGD Vu\xc4\x8dja vas\n_START_PARAGRAPH_\nGasilsko dru\xc5\xa1tvo je bilo ustanovljeno leta 1914, danes ima 90 \xc4\x8dlanov. Skrbijo za po\xc5\xbearni okoli\xc5\xa1, ki ga predstavlja Vu\xc4\x8dja vas s 258 prebivalci. Posedujejo gasilsko opremo, ki je dolo\xc4\x8dena za PGD prve kategorije in najnovej\xc5\xa1o GVC v ob\xc4\x8dini. Leta 2014 je njihovo Prostovoljno gasilsko dru\xc5\xa1tvo praznovalo 100 let obstoja. Kot posebnost pa velja poudariti, da PGD Vu\xc4\x8dja vas in Kajak-kanu klub Mura vsako letu ob reki Muri prirejata Tradicionalno sre\xc4\x8danje Prekmurcev in Prlekov na Kro\xc5\xa1kem brodu. Ta prireditev je letos potekala \xc5\xbee 20. zapored. Najbolj pomembno tekmovanje na tej prireditve je vle\xc4\x8denje vrvi, katero s trenutnim rezultatom 10 proti 8 pripada Prlekom. Prav tako tukaj potekajo razne druge igre, kot so plezanje po zajli, tekmovanje v peki rib ipd. Prvo vle\xc4\x8denje je bilo organizirano leta 1995 in prva zmaga je pripadala prekmurski strani.\n_START_SECTION_\n\xc5\xa0D Vu\xc4\x8dja vas\n_START_PARAGRAPH_\n\xc5\xa0portno dru\xc5\xa1tvo Vu\xc4\x8dja vas je bilo ustanovljeno leta 1992, njegovi prostori so v \xc5\xa1portnem centru za gasilskim domom. Primarne dejavnosti dru\xc5\xa1tva so mali nogomet, namizni tenis in pa pikado. Najve\xc4\x8dji uspeh so dosegli v sezoni 2004/2005, ko so postali ob\xc4\x8dinski prvaki tako v medob\xc4\x8dinski ligi v malem nogometu na travi, kot tudi v ob\xc4\x8dinski ligi namiznega tenisa in bili progla\xc5\xa1eni za najbolj\xc5\xa1e \xc5\xa1portno dru\xc5\xa1tvo leta v tej ob\xc4\x8dini._NEWLINE_Vredno omembe velja tudi dejstvo, da njihova ekipa Gabrijelov Bar\xc4\x8dek sodeluje v slovenski B ligi v metanju elektronskega pikada.\n_START_SECTION_\nKUD Janez \xc4\x8cuk Vu\xc4\x8dja vas\n_START_PARAGRAPH_\nKulturno dru\xc5\xa1tvo Vu\xc4\x8dja vas ima dve skupini, in sicer ljudske pevke Perice in pa otro\xc5\xa1ko folklorno skupino. Perice so osem \xc4\x8dlanska zasedba starej\xc5\xa1ih \xc5\xbeensk, katera je leta 2014 praznovala \xc5\xbee deveto leto delovanja pod vodstvom Ane Lebar. Skupina je nastala leta 2005. Mlaj\xc5\xa1o generacijo pa vodi Jasmina Paldauf, ki v sodelovanju z go. Ano Lebar vsako leto prireja t. i. prireditev Pozdrav pomladi, s katero naj bi se razveselili prihoda pomladi. Petletni jubilej so vu\xc4\x8denske ljudske pevke obele\xc5\xbeile \xc5\xa1e s\xc2\xa0pomembnim\xc2\xa0dogodkom: izdale so svojo prvo zgo\xc5\xa1\xc4\x8denko z naslovom ''Mati zakli\xc4\x8de pridne dekli\xc4\x8de...'' in na ta na\xc4\x8din poskrbele, da se bo ljudska pesem, kakr\xc5\xa1no so neko\xc4\x8d peli na\xc5\xa1i predniki, ohranila \xc5\xa1e za prihodnje rodove. Pevke so tako prejele bronaste Gallusove zna\xc4\x8dke.\n_START_SECTION_\nZnane osebnosti:\n_START_PARAGRAPH_\n- Franc Cvetko (1779-1859 - slovenski rimskokatoli\xc5\xa1ki duhovnik, pesnik, leksikograf in narodni buditelj)_NEWLINE_- Dragotin Cvetko (1911-1993 - slovenski\xc2\xa0muzikolog\xc2\xa0in\xc2\xa0skladatelj)_NEWLINE_- Ciril Cvetko (1920-1999 - slovenski\xc2\xa0skladatelj,\xc2\xa0dirigent, glasbeni\xc2\xa0publicist\xc2\xa0in\xc2\xa0pedagog)_NEWLINE_- Kajetan Kovi\xc4\x8d (1931-2014 - \xc2\xa0slovenski\xc2\xa0pesnik,\xc2\xa0pisatelj\xc2\xa0in\xc2\xa0prevajalec)_NEWLINE_- Janez \xc4\x8cuk (1933-1964 - slovenski\xc2\xa0igralec)"